KENSINGTON TEMPLE Uuden liiton ihme
COLIN DYE: MITÄ JEESUS SANOI? UUDEN LIITON IHME
Tässä profetia. Jes. 59:20.
"Mutta Siionille se tulee lunastajana, -
niille Jaakobissa, jotka synnistä kääntyvät, sanoo Herra.
Ja tämä on minun liittoni heidän kanssansa, sanoo Herra: -
minun Henkeni, joka on sinun päälläsi,
ja minun sanani, jonka minä suuhusi panen, eivät väisty sinun suustasi, -
eivät lastesi suusta eivätkä lastesi lasten suusta, sanoo Herra, -
nyt ja iankaikkisesti."
Jesajan suusta tuli voimallinen ennustus, -
kun Jumala avasi Jesajan silmät.
Jesaja kirjoitti 700-luvulla eKr.
Jumala sanoi hänelle: "Aion tehdä jotain uutta.
Teen uuden liiton.
Vanha liitto on tehnyt pian tehtävänsä.
Ymmärrätte silloin, ettette voi lähestyä minua omilla ponnistuksillanne.
Että tarvitsette elämässänne minun armoani.
Tarvitsette liittoa, joka alkaa minusta ja toimii minun voimallani."
Vanhassa testamentissa oli vanha liitto, kuten tiedämme.
Se on tekojen liitto, lain liitto.
Ihmisponnistusten liitto. Se oli opettavainen ohjelma.
Mooseksen laki annettiin monestakin syystä, -
mutta yksi tärkeimmistä syistä oli opetuksellinen näkökulma.
Jumala poimi ihmiskunnasta otannan: -
"Kokeilkaa, miten pitkälle pääsette tämän kanssa.
Kokeilkaa, pystyttekö täyttämään teille antamani vaatimukset.
Kokeilkaa, pystyttekö elämään omin voimin niin, -
että kelpaatte minulle."
Siihen liittyi paljon muutakin. Jumala opetti monia asioita.
Ajanjakson lopussa kaikille oli kuitenkin selvää, -
että vanhurskaus ei tule lain teoilla.
Raamattu sanoo, että lain välitti Mooses aina siihen saakka, -
kunnes tuli armo ja totuus eli Jeesus Kristus.
Tässä meillä on siis armon liitto.
Raamatussa on äskeistä hieman tutumpiakin kohtia, -
jotka puhuvat uudesta liitosta, esimerkiksi Jer. 31 ja Hes. 36.
Lukekaa ne joskus itse.
Hes. 36 sanoo, että Jumala vihmoo sydämeemme puhdasta vettä.
Puhdistaa, antaa uuden sydämen ja hengen, ottaa pois kivisydämen, -
tuon kylmän, kovan, itsepäisen, piittaamattoman sydämen, -
ja antaa meille uuden sydämen.
Pehmeän sydämen, joka on valmis ja avoin Jumalalle. Lihasydämen.
Hän lupaa antaa Henkensä sisimpäämme ja vaikuttaa meissä -
vaeltamista Hänen käskyissään. Jumala Henkensä kautta -
laittaa sanansa sydämeemme.
Jer. 31 sanoo, että silloin kukaan ei sano muille: "Tuntekaa Herra!"
Vanhassa liitossa vain harvoilla oli läheinen suhde Jumalaan.
Uudessa liitossa me kaikki tunnemme Hänet. Siksi meillä on ikuinen elämä.
Jeremia sanoo, että he tuntevat Herran ja Herra antaa anteeksi -
heidän rikoksensa eikä enää muista heidän syntejään.
Se on uuden liiton ihme.
Jumala ottaa pois vanhan sydämen ja antaa meille uuden sydämen.
Pesee, puhdistaa meidät. Ottaa pois syntimme, -
antaa anteeksi rikoksemme. Se on uuden liiton ydin.
Raamattu käyttää tässä sanaa "uudestisyntyminen".
Jeesus keskusteli uudestisyntymisestä Nikodeemuksen kanssa.
Nikodeemus oli juutalaisten uskonnollisia johtajia.
Joh. 3:3:ssa Jeesus sanoo: "Totisesti, totisesti minä sanon sinulle: -
joka ei synny uudesti, ylhäältä, se ei voi nähdä Jumalan valtakuntaa."
Nikodeemus sanoi hänelle: "Kuinka voi ihminen vanhana syntyä?
Eihän hän voi jälleen mennä äitinsä kohtuun ja syntyä?" Jeesus vastasi: -
"...jos joku ei synny vedestä ja Hengestä..."
Viittaa Hesekieliin ja Jeremiaan. Syntyminen vedestä ja Hengestä.
Puhdistus, jossa Jumalan Henki ja Sana puhdistavat elämämme.
"...jos joku ei synny vedestä ja Hengestä, ei hän voi -
päästä sisälle Jumalan valtakuntaan. Mikä lihasta on syntynyt, on liha; -
ja mikä Hengestä on syntynyt, on henki."
Tämä on auktoriteettimme evankeliumin palvelijoina -
ja uuden liiton jäseninä.
Olen pohtinut tätä paljon tällä viikolla.
Jumala asettaa ennalleen tai antaa uutta varmuutta -
Kristuksen seurakunnalle siitä, keitä olemme ja mitä meillä on.
Meillä on ainoa uuden elämän sanoma.
Haloo? Ainoa uuden elämän sanoma.
Lihaa voi kouluttaa. Mitä saa? Koulutettua lihaa.
Lihaa voi moralisoida. Mitä saa? Moralisoitua lihaa.
Lihaa voi uskonnollistaa. Syntyy haiseva uskonto. Uskonnollinen liha.
Se haisee kamalimmalta. Se voi olla keinotekoista kristillisyyttä -
tai karismaattista pulu-uskontoa, kuten ystävämme RT Kendall sanoo.
Se voi olla islamilaista, juutalaista, katolista, protestanttista, -
uskonnollista tai ateistista uskontoa. Mitä ikinä.
Jos se on uskonto, se on haisevaa lihaa.
Mutta meillä on sanoma, joka ilmoittaa uuden liiton.
Kysyn sinulta tänään: Oletko sinä uudestisyntynyt?
Todella uudestisyntynyt.
Nykyään siitä ei puhuta kovin usein.
Joitain vuosia sitten kaikki puhuivat uudestisyntymisestä.
TV-mainoksissakin joku sanoi: "Olen uudestisyntynyt liikemies.
Pelastin yritykseni."
Jos vielä pari vuosikymmentä sitten halusi Yhdysvaltojen presidentiksi, -
ehdokkaan piti ilmoittaa julkisesti olevansa uudestisyntynyt.
Meitä alkoi hävettää koko asia, sillä se oli irrotettu asiayhteydestään.
Meidän täytyy jälleen ymmärtää, -
että jos Jumala ei muuta sydäntäsi ja taivas ei puutu asioiden kulkuun, -
et näe Taivaan valtakuntaa, saati pääse sinne.
Evankeliumin koko sanoma on syntyä uudesti ja päästä uuteen liittoon.
Kyse ei ole ainoastaan siitä, miten pelastua. Se on sitäkin.
Kyse on myös siitä, miten elää pelastettuna.
Kyse ei ole vain siitä, miten pelastua, vaan siitä, miten uusi liitto toimii.
Uuden liiton ihme on, että Jumala ottaa pois kivisydämen -
ja antaa meille uuden sydämen, luonnon ja hengen.
Ja asioita tapahtuu aivan ihmeellisellä tavalla.
Oli joulukuun 24. päivä -
vuonna tuhatyhdeksänsataa -
ja seitsemänkymmentä-mmm...
Olin kuullut evankeliumin.
Opiskelin tanssia Lontoossa. Olin lomalla Pohjois-Englannissa.
Kristitty perhe oli vienyt minut kuulemaan evankeliumia.
En kunnolla ymmärtänyt sitä, mutta tiesin, että jotain oli tapahtumassa.
He antoivat minulle Raamatun.
Se oli iso Raamattu. Kunnon Raamattu.
Kannet olivat mustaa nahkaa. Kultakirjaimet.
Kuningas Jaakon versio. Niin, totisesti.
Ajattelin, että ennen kuin luen sen, kirjoitan muistiin joitain asioita.
Aloitin sillä tavalla.
Muistiinpanoista on sittemmin syntynyt kirja toisensa jälkeen.
Ihminen on mikä on.
Ajattelin, että ennen kuin luen minulle osoitetut jakeet, kirjoitan ylös jotain.
Minulla taitaa olla se lappu vieläkin jossain.
Kirjoitin: "Jumala on tullut elämääni Jeesuksen ja Pyhän Hengen kautta."
Katsoin sitä ihmetellen, mistä se tuli. En ollut pohtinut sitä aiemmin.
Kukaan ei ollut käskenyt kirjoittaa niin. Pyhä Henki alkoi paljastaa sitä.
Aloin huomata, että sisälläni oli tapahtumassa muutos.
Se alkoi niin syvällä sydämessäni, -
että tietoinen mieleni ei täysin pysynyt perässä.
Huomasin sanovani asioita, joita en tavallisesti sanonut.
Huomasin yhä enemmän, että asenteeni olivat muuttumassa.
Uskomusjärjestelmäni oli kääntynyt päälaelleen.
Jotain oli meneillään. Aloin rakastaa asioita, joita en ennen rakastanut.
Aloin janota asioita, joita en ollut janonnut.
Raamattua, rukousta, Jumalalle puhumista.
Jo heti alussa Jumala tuli sydämeeni Pyhän Hengen kautta.
Seuraavan vuoden alussa, helmikuun 14. päivänä -
vuonna 1972. Hups.
Voi mikä lipsahdus!
Minua ei hävetä oma ikäni vaan se, -
että olen ollut niin kauan uskossa ja olen yhä näin tyhmä ja kypsymätön.
Älkää minua katsoko. Teitäkin pitäisi nolottaa.
Teistä osa on ollut täällä pitkään. Olisi jo hedelmien aika.
Kypsyyden aika Jumalan huoneessa.
Aika olla vahva ja varma uskossamme.
Oli siis 14. helmikuuta. Se oli karismaattinen rukouskokous.
HTB-kirkon jäsenten järjestämä.
Ystäväni Sandy Millar, myöhemmin HTB:n kirkkoherra, sanoi: -
"Se ei tainnut olla virallinen HTB:n rukouskokous."
Jostain syystä hän halusi sanoutua irti siitä, mitä kokouksessa tapahtui.
Hän halusi tehdä asian selväksi.
Kokouksessa kuuntelimme kasetilta David Watsonin opetuksen, -
miten saada Pyhä Henki.
Janosin Jumalaa todella kovasti. Halusin juoda ja juoda.
Join Pyhää Henkeä. Puhun tietysti vertauskuvallisesti.
Ja suustani pulppusi sanoja, joita en ollut aiemmin sanonut.
Olin aina halunnut sanoa ne, mutten ollut tiennyt, -
miten ja kenelle sanoa ne. Kielilläpuhumisen lahja.
Olin tietoinen Jeesuksesta, joka nousi kaikessa kirkkaudessaan -
ja istuutui Isän oikealle puolelle. Se oli kuin näky, vaikken nähnyt mitään.
Se oli selvä mieleni silmissä. Olin täysin tietoinen, -
että Jeesus itse oli kastanut minut Pyhässä Hengessä.
Että olin saanut Pyhän Hengen lahjan.
Sana siis tuli minun luokseni. Ja Henki tuli minun luokseni.
Yhdessä se loi henkeeni elämää.
Tuo elämä alkaa muuttaa sitä, miten ajattelemme, puhumme ja elämme.
Minne menemme ja mitä valintoja ja päätöksiä teemme elämässämme.
Sitä kutsutaan uuden liiton elämäksi.
Ihme alkaa, kun Jumala muuttaa sydämesi.
Katsotaan uudelleen Jes. 59:ää ja tutkitaan sen osasia.
"Mutta Siionille se tulee lunastajana, -
niille Jaakobissa, jotka synnistä kääntyvät, sanoo Herra.
Ja tämä on minun liittoni heidän kanssansa, sanoo Herra".
Erittäin merkittävää.
Kontrasti tämän ja vanhan liiton välillä on jyrkkä ja valtava.
Jumala sanoo: "Tämä on minun liittoni heidän kanssaan."
Toisin sanoen Jumala on tämän suhteen alullepanija.
Sitä rakkaus on. Rakkaus on aloitteen tekemistä.
Aiemmin oli hieman sanailua siitä, -
miten miesten tulisi kohdella naisia ja naisten miehiä.
Miehillä oli hyviä vastauksia. Naisilla ei vastauksia lainkaan.
Opetan teitä nyt.
Nähkääs, -
Jumalan ihmissuhdehallinnossa miehet ja naiset ovat erilaisia.
En puhu pelkästään biologiasta.
Puhun rooleista ja Jumalan työstä avioliitossa.
Miehet, rakastakaa vaimoanne niin kuin Kristus rakasti seurakuntaa.
Jae jatkaa, miten Kristus antoi henkensä seurakunnan puolesta.
Se on aviomiehen rakkautta Jumalan voimalla.
Miehet, ette pysty siihen omin voimin. Ihan sama, miten kaunis hän on.
Hänestä tulee vielä ryppyinen.
Jos se on sinusta paha, vilkaisepa itseäsi.
Jumala siis aloittaa miehestä.
Rakastakaa vaimoanne, niin kuin Kristus rakasti seurakuntaa.
Eli uhrautukaa hänen puolestaan. Tee aloite. Rakkaus tekee aina aloitteen.
Se on rakastavaa johtajuutta.
Täydentääkseen ympyrän Hän sanoo vaimoille: -
Vaimot, olkaa omalle miehellenne alamaiset niin kuin Kristukselle.
Sana "alamaisuus" on ikävä kyllä saanut merkityssisällön, -
jossa painiottelun voittaja murskaa häviäjän pahanpäiväisesti.
Mutta se ei tarkoita kynnysmatoksi tulemista.
Se tarkoittaa vastaamista rakastavaan johtajuuteen.
Rakastat miestäsi niin kuin eläisit Herralle.
Miehen tulee rakastaa sinua vaikka uhraten henkensä.
"Jos mies rakastaisi niin, rakastaisin kyllä häntä." Ei.
Jos Jumalan Henki on sinussa, aloita sinä.
Avioliitto alkaa aloitteesta.
Jumala sanoo: "Minun uusi liittoni alkaa minusta.
Tämä on minun aloitteeni."
Ellei Jumala olisi murtautunut elämäämme, puuttunut asioihin -
ja häirinnyt meitä rankasti, missä me olisimme?
Emme voi omassa voimassa ja ymmärryksessä tulla Jumalan luo.
Se on uskontoa. Uskonnot yrittävät.
Ihan sama miten paljon ne väittävät, että niillä on profetia.
Ellei kyse ole Jumalasta, joka tulee Kristuksessa, se on väärä uskonto.
Toiseksi Jesajan mukaan Jumala sanoo antavansa Henkensä yllemme.
Älä ajattele paikkaa. Se ei ole tärkeää.
Raamattu sanoo, että Henki tulee ylle, sisimpään ja niin edelleen.
Tässä puhutaan Jumalan Hengen lahjasta. Tämä on uusi liitto.
Sitä ei ollut vanhassa liitossa. Siellä vain muutamat voideltiin.
Profeetat, jotkut kuninkaat ja papit. Siinä se.
Jumalan Henkeä ei annettu vapaasti vanhan liiton jokaiselle jäsenelle.
Kuvittele, millaista olisi yrittää elää Jumalalle ilman Pyhän Hengen apua.
Kuvittele. Pyhä Henki muuttaa kaiken.
Sillä kaikki, mitä sinulla on, -
mikä vetää sinua Jumalan luo -
tai antaa sinulle kaipuun siirtyä Hänen suuntaansa, -
jokainen onnistunut askeleesi kohti Häntä -
tapahtuu vain Pyhän Hengen ansiosta.
Et soisi Jumalalle ajatustakaan, ellei Pyhää Henkeä olisi.
Vaikka sanoisit uskovasi Jumalaan, -
et voisi tuntea Häntä laisinkaan ilman Pyhää Henkeä.
Edes kaikki maailman oppineet eivät saisi sinua tuntemaan Jeesusta -
ilman Pyhää Henkeä.
Pietari avasi suunsa ja lausui suuren uskonjulistuksen: -
"Sinä olet Messias, elävän Jumalan Poika." Jeesus vastasi: -
"Et oivaltanut tätä itse etkä kuullut muilta. Se ei tullut lihalta ja vereltä.
Minun Isäni ilmoitti sen sinulle Pyhän Hengen kautta."
Henki. Toiseksi Sana.
Jes. 59. "Tämä on minun liittoni [...] minun Henkeni, joka on sinun päälläsi,
ja minun sanani, jonka minä suuhusi panen".
Vau! Erittäin merkittävää.
Jeesus sanoi, että sydämen kyllyydestä suu puhuu.
Ja Raamattu osoittaa, että Jumalan työllä sydämessämme -
ja suumme tunnustuksella on yhteys.
Ja tämä ei ole 2000-luvun Kenneth Hagin -juttu.
Tämä ei ole "nimeä se ― vaadi se" -ajattelua. Tämä ulottuu alkuun asti.
Kristityt kaikkina sukupolvina ovat ymmärtäneet, -
että uskontunnustus on keskeinen asia terveelle kristilliselle elämälle.
Niitä syntyi jo hyvin varhain. Meillä on niitä edelleen: -
Apostolinen uskontunnustus, Nikean uskontunnustus.
Niitä on jopa Uudessa testamentissa.
Yksinkertaisin on: "Jeesus on Herra."
Tunnustetaan se yhdessä: "Jeesus on Herra."
Uudelleen! - Jeesus on Herra.
Tiedättekö, ettei sitä voi lausua tosissaan ilman Pyhää Henkeä?
Pyhä Henki todistaa, että Kristus on Herra.
Sen tunnustaa suullaan, aivan kuten Pietari.
Pietarille ilmoitettiin, kuka Jeesus on.
Se vain tuli ulos. "Olet Messias, elävän Jumalan Poika."
Ihan kuin Pietari olisi ihmetellyt, mistä se tuli. Jeesus kertoi, mistä.
Puhumme siis Jumalan sanasta sydämessämme ja suussamme.
Kun Jumala muuttaa sydämen -
ja laittaa sanansa meidän sydämeemme, -
suustamme tulee jotain tuon sanan kanssa yhtäpitävää.
Sana on lähellä sinua, -
sinun suussasi -
ja sinun sydämessäsi.
Se voi onnistua vain Pyhän Hengen avulla.
Saatan palata siihen, mutta muista: Pyhän Hengen voiman kautta.
Huomaa siis. Uusi liitto toimii -
uudesta sydämestä ja uudesta hengestä, joka antaa uuden suun.
Room. 10:9: [engl.] "Tunnusta suullasi Jeesus Herraksi ja usko sydämessäsi,
että Jumala on hänet kuolleista herättänyt, niin sinä pelastut; -
sillä sydämen uskolla tullaan vanhurskaaksi -
ja suun tunnustuksella pelastutaan."
Tässä tarkoitetaan, että Jumala tekee työtä uudessa sydämessä.
Laittaa sinne Henkensä ja Sanansa. Sana alkaa tehdä työtä sisäisesti.
Ja koska me uskomme, me puhumme ja me julistamme.
Tämä ei ole keinotekoinen kolikko- automaattilähestymistapa Jumalaan.
Se on Pyhän Hengen dynaamista toimintaa.
Uuden liiton ihmeen toimintaa.
Ja tänään, ellet ole pelastunut, -
ota vastaan tämä sana sydämeesi ja usko se.
Sano: "Uskon, että Jeesus Kristus kuoli syntieni tähden.
Uskon, että Jumala herätti Hänet kuolleista."
Kun uskot sen sydämessäsi, tunnusta se: "Jeesus, pelasta minut.
Ole Herrani. Olen palvelijasi. Uskon, että Kristus on kaiken Herra."
Tunnusta se. Sitten pelastuksen liitto toimii sinussa välittömästi.
Synnyt uudesti. Et enää ikinä palaa vanhaan elämään.
Jumala johtaa sinua eteenpäin.
Toimii samalla tavalla. Puhutaan menestyksestä.
Menestyksellä en tarkoita puutetta ja ahneutta. Ei.
Tarkoitan Jumalan huolenpidossa vaeltamisesta.
Jeesus opetti tästä. Hän sanoi: "Katsokaa!
Älkää murehtiko huomisesta, -
mitä syötte, juotte tai puette yllenne.
Jumala kyllä pitää teistä huolen. Hän on taivaallinen isänne.
Katsokaa taivaan lintuja. Katsokaa kedon kukkia.
Ymmärtäkää, että olette arvokkaampia kuin niistä yksikään."
Mikään Giorgio Armani ei pysty päihittämään Jumalan tyylitajua.
Ei millään. Edes Salomo kaikessa loistossaan ei ollut yhtä vaatetettu.
Mistä se kertoo? Rikkaasta, anteliaasta Jumalasta, -
joka haluaa siunata, pitää huolta ja antaa menestystä.
En edelleenkään puhu vääränlaisesta menestyksestä enkä ahneudesta.
Puhun luottamisesta Jumalan huolenpitoon taloudessa, terveydessä,
voimassa, työelämässä ja muussa.
Jos uskoo sen sydämessään, mitä tapahtuu?
Niin kuin Raamattu sanoo. Jos uskot niin, sanot: -
"Sanokoon köyhä: Minä olen rikas.
Sanokoon heikko: Minä olen vahva."
Uuden liiton ihme on kolmiosainen.
1) Uusi sydän, uusi henki, uusi luonto.
2) Sen toiminta suun tunnustuksella.
Ei tekniikkana vaan todellisuutena.
3) Asia, joka sisältyy kaikkeen tänään sanomaani.
Uusi liitto muuttaa meidät sisältä ulospäin.
Ensin sydämemme, sitten suumme -
ja sitten kaiken muun elämässämme.
Muuttunut sisältä ulospäin.
Se on Kristuksen uskon ja uskonnon välinen ero. Minkä tahansa uskonnon.
Tahdon kysyä sinulta tänään jälleen: -
Oletko sinä uudestisyntynyt? Voitko todella sanoa: -
Syntini ovat anteeksiannetut.
Voitko todella sanoa: Olen uskonut sydämessäni, -
että Jeesus on Herra.
Isä, rukoilen niiden puolesta, jotka eivät ole varmoja, -
ovatko he uudestisyntyneitä. Nämä asiat eivät ole heille tuttuja.
Jotkut puolestaan haluavat tätä. Herra, tee työtä heidän elämässään.
Jotain syvällekäyvää. Tee se, minkä vain sinä voit tehdä.
Jos se olet sinä, sano: "Jeesus, tahdon syntyä uudesti.
Jeesus, otan Sinut elämääni. Tee minusta uudestisyntynyt.
Tahdon uuden sydämen." Sano se Herralle.
Suomennos: Marianne Tenetz